Gyõrbe tart a Dana
Újabb világhírû cég ruház be megyénkben, az amerikai futómûgyártó Dana cég érkezik Gyõrbe.
Újabb világhírû cég ruház be Gyõrött. A Kisalföld megyeszékhelyén a következõ év elsõ negyedében kezdi meg a futómûgyártást az amerika Dana cég magyarországi leányvállalata. Gyõrben ez lesz a harmadik futómûgyár. A Dana magyar gyárának épülete gyakorlatilag elkészült, jórészt belsõ szerelési munkák zajlanak. Az üzem, szemben az Audival, az egykor a Rába-gyárhoz tartozó telken épült.
A Kisalföld megkereste Thierry Tantot, a Dana Hungary gyárigazgatóját, a belga úr azonban udvariasan elhárította kérdéseinket, s azt közölte, januárban állnak a nyilvánosság elé, a pontos termelési tervek ugyanis most készülnek.
A Kisalföld információi szerint a Dana azért választotta Gyõrt, mivel korábban is volt kapcsolata a Rába rt.-vel, s tisztában van azzal, hogy a gépgyártásnak, s ezen belül a futómûgyártásnak a városban nagy hagyományai vannak. Rendelkezésre áll a felkészült munkaerõ, amely nyugat-európai mércével mérve ráadásul olcsó is, s ez versenyképessé teheti az itteni gyártást.
Az amerikai cég magyar leányvállalata a jelenleg rendelkezésre álló információk szerint kezdetben 80–100 munkatársat alkalmaz majd, a termelés felfuttatása után azonban ez a létszám újabb 100–150 dolgozóval bõvülhet.
A Dana világban betöltött szerepét jól jelzi, hogy a cég internetes honlapja szerint évente hatvanmillió jármûbe építenek be olyan alkatrészt vagy részegységet, amely a vállalatbirodalomhoz tartozó gyárakban készült.